###### Szállítási keretszerződés

*I. részajánlat*

Mely létrejött

egyrészről

Név: **Budapest Főváros VII. ker. Erzsébetvárosi Polgármesteri Hivatal**

Cím: 1073 Budapest, Erzsébet krt. 6.

Levelezési címe: 1073 Budapest, Erzsébet krt. 6.

Képviseli: Dr. Gotthard Gábor jegyző

Számlavezető pénzintézete: OTP Bank Nyrt.

Számlaszáma: 11784009-15735708

Számlázási cím: 1073 Budapest, Erzsébet krt. 6.

Adószáma: 15507008-2-42

mint **megrendelő**

másrészről

Név: **IMG Solution Korlátolt Felelősségű Társaság**

Cím: 1146 Budapest, Hermina út 17.

Képviseli: Szentgyörgyi Gábor

Levelezési cím: 1146 Budapest, Hermina út 17.

Számlavezető pénzintézete: OTP Bank Nyrt.

Számlaszáma: 11743026-20012498-00000000

Számlázási cím: 1146 Budapest, Hermina út 17.

Adószáma: 14894262-2-42

Statisztikai jelzőszáma: 14894262-4741-113-01

Cégbíróság: Fővárosi Törvényszék Cégbírósága

Cégjegyzék száma: 01-09-973596

mint **szállító**

(a továbbiakban: Szerződő Felek) között.

Jelen szerződés számlafizetőként (a továbbiakban: számlafizető) kiterjed:

Név: **Erzsébetvárosi Bóbita Óvoda**

Cím: 1072 Budapest, Akácfa u. 32.

Levelezési cím: 1072 Budapest, Akácfa u. 32.

Képviseli: Hári Zsuzsanna óvodavezető

Adószám: 16927849-1-42

Fizetési számlaszáma: 11784009-16927849

Név: **Erzsébetvárosi Brunszvik Óvoda**

Cím: 1074 Budapest, Rózsák tere 6-7.

Levelezési cím: 1074 Budapest, Rózsák tere 6-7.

Képviseli: Országhné Kun Julianna óvodavezető

Adószám: 16927791-1-42

Fizetési számlaszáma: 11784009-16927791

Név: **Erzsébetvárosi Csicsergő Óvoda**

Cím: 1073 Budapest, Dob u. 102.

Levelezési cím: 1077 Budapest, Rózsa u. 32.

Képviseli: Zselinszky Tibor Lászlóné óvodavezető

Adószám: 16927856-1-42

Fizetési számlaszáma: 11784009-16927856

Név: **Erzsébetvárosi Dob Óvoda**

Cím: 1077 Budapest, Dob u. 95.

Levelezési cím: 1077 Budapest, Dob u. 95.

Képviseli: Patai Edit óvodavezető

Adószám: 16927863-1-42

Fizetési számlaszáma: 11784009-16927863

Név: **Erzsébetvárosi Kópévár Óvoda**

Cím: 1078 Budapest, Murányi u. 27.

Levelezési cím: 1078 Budapest, Murányi u. 27.

Képviseli: Tarr Erzsébet óvodavezető

Adószám: 16927887-1-42

Fizetési számlaszáma: 11784009-16927887

Név: **Erzsébetvárosi Magonc Óvoda**

Cím: 1071 Budapest, Városligeti fasor 39-41.

Levelezési cím: 1071 Budapest, Városligeti fasor 39-41.

Képviseli: Szegediné Pusztai Ildikó óvodavezető

Adószám: 16927818-1-42

Fizetési számlaszáma: 11784009-16927818

Név: **Erzsébetvárosi Nefelejcs Óvoda**

Cím: 1078 Budapest, Nefelejcs u. 62.

Levelezési cím: 1078 Budapest, Nefelejcs u. 62.

Képviseli: Poszukné Nádhera Judit óvodavezető

Adószám: 16927870-1-42

Fizetési számlaszáma: 11784009-16927870

**PREAMBULUM**

A megrendelő, mint ajánlatkérő 2018/S 012-022582 hivatkozási szám alatt ajánlati felhívást tett közzé az Európai Unió Hivatalos Lapjában a közbeszerzésekről szóló 2015. évi CXLIII. törvény (a továbbiakban: Kbt.) 81. § szerinti nyílt közbeszerzési eljárás megindítására, mely hirdetmény a Közbeszerzési Értesítőben K. É. 671/2018. iktatószám alatt jelent meg. A szállító, mint ajánlattevő az eljárásban a törvényes feltételeknek megfelelő érvényes ajánlatot nyújtott be, amely az ajánlati felhívás szerinti értékelési szempont alapján a legjobb ár-érték arányt tartalmazó ajánlatként került kiválasztásra, és a megrendelő a szállítót hirdette ki az eljárás nyerteseként.

A Szerződő Felek rögzítik, hogy a szerződést a Kbt. 131. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.

**1. A szerződés tárgya**

1.1. A közbeszerzési dokumentumban (a továbbiakban: Ajánlati dokumentáció) található terméklistában szereplő informatikai eszközök és kellékanyagok valamint az Ajánlati dokumentációban pontosan meg nem határozott egyéb informatikai eszközök és kellékanyagok szállítása 126.000.000. HUF + áfa keretösszegben.

1.2. Megrendelő fenntartja a jogot, hogy jelen szerződés időtartama alatt szükség esetén az 1.1. pontban szereplő keretösszeg 10%-nak megfelelő összeggel megnövelje a keretösszeget.

1.3. Az Ajánlati dokumentációban található terméklistában szereplő informatikai eszközök és kellékanyagok műszaki leírását jelen szerződés *1. sz. melléklet*e tartalmazza.

**2. A szerződés hatályba lépése, a szerződés teljesítési időpontja, átadás-átvétel**

2.1. Jelen szerződés mindkét Szerződő Fél által történő aláírásának napján lép hatályba.

2.2. A szállítónak jelen szerződés tárgyát képező termékek szállítását a szerződés aláírásától 2020. december 31-ig kell biztosítania, kivéve, ha addig az 1.1. pontban szereplő keretösszeg kimerül. A korábban bekövetkező esemény a szerződés időbeli hatályát megszünteti.

2.3. Jelen szerződés 1.1. pontja szerinti keretösszegből 2018. évben felhasználható összeg: 42.000.000. HUF + áfa, 2019. évben felhasználható összeg: 42.000.000. HUF + áfa, 2020. évben jelen szerződésből felhasználható összeg: 42.000.000. HUF + áfa. Valamely évben fel nem használt keretösszeg a következő évben vagy 2020. évben felhasználható.

2.4. Az áfa mértékének meghatározása és elszámolása a mindenkori hatályos adó jogszabályok szerint történik.

2.5. A szállítót szállítási kötelezettség kizárólag az előzetesen leadott megrendelések alapján terheli jelen szerződésben foglaltaknak megfelelően. Szállító faxszáma: 06 1 700 0668 vagy e-mail címe: kozbeszerzes@imgsolution.hu, melyre a rendeléseket le kell adni. A szállító garantálja, hogy a fenti faxszámot és/vagy e-mail címet jelen szerződés időtartama alatt fenntartja, illetve amennyiben a változás történik, azt azonnal bejelenti a megrendelőnek. A szállítónak biztosítania kell azt is, hogy a fenti faxszámra, illetve e-mail címre beérkezett üzeneteket figyelemmel kísérik. Ennek elmulasztása miatt szállítás nem maradhat el.

2.6. A megrendelésben minden alkalommal feltüntetésre kerül, hogy az adott megrendelés a megrendelő vagy valamely számlafizető intézmény részére teljesítendő. Együttes megrendelés esetén termékenként megbontásra kerül, hogy mely terméket kell a megrendelő, illetve mely terméket kell valamely számlafizető részére szállítani. A szállítónak ezt kell követnie a számla kiállításakor is.

2.7. A szállító köteles mindegyik megrendelést annak kézhezvételétől számított 14 naptári napon belül teljesíteni.

2.8. A szállító köteles a megrendelőt a szállítás idejéről 3 nappal korábban értesíteni.

2.9. A szállító a leszállítandó terméket az adott termékre vonatkozó előírások szerint csomagolva szállítja le a megrendelőnek.

2.10. Az átadás-átvételről jegyzőkönyvet kell felvenni, melyben adott esetben fel kell jegyezni a termékben szemrevételezéssel megállapítható károsodást, minőségi kifogást is.

2.11. Minőségi kifogás alapján indult vita esetén a felek egyeztetnek, az egyeztetés alapján jegyzőkönyvet kell felvenni, melynek nyomán a szállítónak saját költségére utánszállítást kell teljesítenie.

2.12. Amennyiben a szállító a hibás teljesítést nem ismeri el, az erre vonatkozó vita közös megegyezéssel, független minőségvizsgáló szervezet vagy jogerős bírósági határozattal történő elbírálásáig nem tarthat igényt a hibásnak minősített termék ellenértékére, amennyiben a hiba felfedezése a fizetési határidőn belül megtörténik.

2.13. Amennyiben a szerződő felek a hibás teljesítéssel kapcsolatban nem jutnak megegyezésre, úgy a bírói út igénybevétele helyett független minőségvizsgáló szervezetet bízhatnak meg a termék megvizsgálásával. A független vizsgálat eredményét a felek magukra nézve kötelezőnek ismerik el. A vizsgálat költségeit a hibáért felelős fél viseli.

2.14. A mindkét fél által aláírt, s a hiánytalan és hibátlan teljesítést rögzítő átadás-átvételi jegyzőkönyv kézhezvételét követően a megrendelő jelen szerződés 14.1. pontjában megjelölt képviselője Kbt. 135. § (1) bekezdése szerint aláírja a teljesítésigazolást.

2.15. A termék elvesztéséből vagy megrongálódásából, ill. bármely más okból eredő kárveszély viselése a szállítóról a megrendelőre az átadás-átvételről szóló jegyzőkönyv aláírásával száll át.

2.16. Amennyiben a szállító jelen szerződés 2.7. pontjában szereplő határidőn belül nem tudja a terméket leszállítani, megrendelőnek jogában áll késedelmi kötbért felszámítani.

**3. A teljesítés helye**

1073 Budapest, Erzsébet krt. 6.

**4. Szerződéses ár**

4.1. A szállító köteles jelen szerződés *1. sz. melléklet*ében szereplő, az Ajánlati dokumentációban pontosan meghatározott termékeket az ott megadott egységárakon szállítani.

4.2. Az *1. sz. melléklet*ben szereplő árak a szerződés alatt nem módosíthatók. A fenti ellenérték teljes egészében tartalmazza a jelen szerződésben szereplő termékek ellenértékét, továbbá pl. a szállítás, a fuvareszközről történő lerakás költségeit, továbbá a garancia tekintetében felmerülő költségeket.

4.3. A fentieknek megfelelően az ár a szállító által jelen szerződés alapján teljesítendő valamennyi szolgáltatás ellenértékét tartalmazza, így ezen túlmenően semmilyen jogcímen nem jogosult megrendelőtől további díj- vagy költségtérítés igénylésére.

4.4. Az Ajánlati dokumentációban pontosan meg nem határozott, ún. egyéb informatikai eszközök és kellékanyagok megrendelése esetén a szállító köteles 30 %, azaz Harminc százalék kedvezményt biztosítani.

4.5. A számlázás és kifizetés pénzneme magyar forint.

4.6. Jelen szerződés *1. sz. melléklet*ében szereplő árak a magyar forint árfolyamától függetlenek, s a szerződés időtartama alatt nem módosíthatók.

4.7. A szállító nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a szállító adóköteles jövedelmének csökkentésére alkalmasak.

**5. Fizetési feltételek**

5.1. Megrendelő sem előleget, sem foglalót nem biztosít.

5.2. Szállító részszámla benyújtására megrendelésenként jogosult. Az adott megrendeléshez kapcsolódó számlá(ka)t a megrendelés tartalmának megfelelően kell kiállítani, azaz külön számla állítandó ki a megrendelő részére, amennyiben az adott megrendelés a megrendelőt (is) érintette, továbbá a számlafizető intézmény részére is.

5.3. Számlát a szállító csak a teljesítésigazolásnak a megrendelő 14.1. pontjában meghatározott kapcsolattartója általi aláírását követően állíthat ki. A teljesítés elfogadásáról, illetve annak megtagadásáról a megrendelő köteles az átadás-átvételi jegyzőkönyv felvételét követő 15 napon belül nyilatkozni. A teljesítésigazolást köteles a szállító számlához mellékelni, nélküle a számla összege nem fizethető ki. Amennyiben a szerződés teljesítése során az Ajánlati dokumentációban pontosan meg nem határozott egyéb informatikai eszközök és kellékanyagok megrendelése történik, a szállító köteles a fenti dokumentumok mellé olyan dokumentumot is csatolni melyből a kedvezmény mértéke ellenőrizhető.

5.4. Ha a megrendelő, illetve a számlafizető részéről kifogás merül fel a benyújtott számlával összefüggésben, úgy a megrendelő köteles a kifogásolt számlát 10 napon belül visszajuttatni a szállítóhoz.

5.5. A számla kifizetésére a számla kézhezvételétől számított 30 (harminc) napon belül kerül sor.

5.6. A számlák összegének a megrendelő, illetve számlafizető általi késedelmes kiegyenlítése esetén megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdése szerinti késedelmi kamatot köteles megfizetni a szállítónak.

**6. A felek jogai és kötelességei**

6.1. A felek a szerződés teljesítése során kötelesek fokozottan együttműködni.

6.2. Minden, a jelen szerződés keretében a felek által egymásnak küldött értesítésnek írott formában (ajánlott levélben, telefaxon) kell történnie. Ezen értesítések hatálya a címzett általi vételkor, illetve neki történő kézbesítéskor áll be.

6.3. Ha a szerződés teljesítése során bármikor a szállító olyan feltételekkel találkozik, melyek akadályozzák a teljesítést, a megrendelőt azonnal írásban értesítenie kell a késedelem tényéről és annak várható időtartamáról. Az értesítés elmaradása vagy késedelmes közlés esetén annak minden következményét a szállító viseli.

6.4. Szállító jelen szerződés alapján kizárólag a hatályos szabványoknak, minőségi előírásoknak megfelelő terméket szállíthat a megrendelő részére.

6.5. Amennyiben ajánlatában jelezte, a szállító jogosult alvállalkozó(k) igénybevételére, az alvállalkozók tevékenységéért azonban úgy felel, mint a sajátjáért.

6.6. A szállító a teljesítéséhez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása csak a Kbt. 138. § (2) bekezdésében foglalt esetekben maradhat el.

6.7. A szállító legkésőbb a szerződés megkötésének időpontjában köteles a megrendelőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A szállító a szerződés teljesítésének időtartama alatt köteles a megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

6.8. A szállító személye kizárólag a Kbt. 139. § (1) bekezdésében foglaltak alapján változhat meg.

6.9. Szállító kijelenti, hogy jelen szerződés tárgyát képező termékek per-, teher- és igénymentesek és harmadik személynek nem áll fenn olyan joga, amely a megrendelő tulajdonszerzését akadályozná, vagy korlátozná.

6.10. Szállító jelen szerződés aláírásával garantálja a leszállításra kerülő termékek használhatóságát, illetve hogy az megfelel a vonatkozó hatósági előírásoknak. Szállító szavatol azért, hogy a termékek alkalmasak rendeltetésszerű használatra és harmadik személynek nincs olyan joga a szerződés tárgyára, amely a megrendelőt használatában korlátozná, vagy akadályozná.

6.11. A szállító köteles a szállítandó számítógépekre 3 év garanciát (jótállást) vállalni, egyéb, jelen szerződés tárgyát képező termékekre pedig legalább a gyártó által vállalt garanciát (jótállást) biztosítani.

6.12. A garancia időtartama a sikeres átadás-átvételi eljárás lezárulásától kezdődik.

6.13. A szállító biztosítja, hogy a jótállási időben felmerült minden hibát, amely konstrukciós hibára, anyaghibára vagy kivitelezési hibára vezethető vissza, saját költségén kijavít, kivéve, ha bizonyítja, hogy a hiba oka az átadás-átvételt követően keletkezett. (A kijavítás során az eszközökbe csak új alkatrészek szerelhetők be.)

6.14. A szállító köteles a számítógépek esetében a hibabejelentést kézhezvételét következő munkanapon, a többi termék esetében pedig 3 naptári napon belül megkezdeni a helyszínen. A szállító köteles a meghibásodott terméket vagy rendszert 10 napon belül megjavítani vagy a terméket kicserélni.

6.15. Azok a jótállási követelések, amelyeket a jótállási idő alatt bejelentettek, érvényben maradnak a jótállási idő letelte után is mindaddig, míg azokat ki nem elégítik.

6.16. A tulajdonjog átszállásának időpontja a vételár szállító bankszámlájára érkezéssel egyidejűleg történik.

6.17. A szállító vállalja, hogy szerződés teljesítésének teljes időtartama alatt tulajdonosi szerkezetét a megrendelő számára megismerhetővé teszi és a Kbt. 143. § (3) bekezdés szerinti ügyletekről a megrendelőt haladéktalanul értesíti.

6.18. A szállító a jelen szerződés *2. sz. melléklet*ét képező külön nyilatkozat aláírásával kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül, melynek változásáról a szállító köteles haladéktalanul a megrendelőt írásban értesíteni.

**7. Szerződésszegés**

7.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.

7.2. Amennyiben a szállító a szerződést megszegi, kötbér és kártérítési felelősséggel tartozik. A kötbéren felüli kár megtérítése alól akkor mentesül a szállító, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje vagy a kárt elhárítsa.

7.3. A fenti szerződésszegés következményei alól nem mentesít az a körülmény, hogy a szerződésszegést a szállító, mint gazdálkodó szervezet irányítására, felügyeletére jogosult szerv intézkedése okozza.

7.4. Szállító jelen szerződésben rögzített szállítási kötelezettségének késedelmes teljesítése esetén a késedelem minden napja után a késedelemmel érintett szállítás nettó értéke 1%-ának megfelelő kötbér megfizetésére köteles. A késedelmi kötbér maximuma a teljes nettó keretösszeg 5%-a.

7.5. Amennyiben a megrendelő a Termék átadás-átvételi eljárása során mennyiségi hiányt vagy minőségi hibát észlelt, a hiányosság pótlásáig, illetve a hibák kijavításáig hibás teljesítési kötbérre jogosult. A hibás teljesítési kötbér napi mértéke megegyezik a késedelmi kötbérével, a kötbér alapja pedig a hibás teljesítéssel érintett szállítás nettó értéke. A hibás teljesítési kötbér maximuma a nettó keretösszeg 10%-a.

7.6. A szállító nem teljesítése (a szerződés teljesítésének a szállítónak felróható lehetetlenné válása, meghiúsulása, illetőleg a szerződés teljesítésének a szállító általi megtagadása, a szállító jogutód nélküli megszűnése) esetén megrendelő jelen szerződés 1.1. pontjában szereplő nettó keretösszeg 15%-ának megfelelő meghiúsulási kötbérre jogosult. A megrendelő szintén jogosult meghiúsulási kötbérre, ha jelen szerződést 11.4., illetve 11.5. pontjában szereplő bármely okból felmondja.

7.7. Amennyiben a megrendelő a szállító késedelme vagy hibás teljesítése miatt a szerződést felmondja, úgy a meghiúsulási kötbéren túl a megrendelőt megilleti a felmondás közléséig terjedő időtartamra számított késedelmi és/vagy hibás teljesítési kötbér is.

7.8. A megrendelő fenntartja a jogát, hogy a kötbért meghaladó kárát a szállítóval szemben érvényesítse.

7.9. Megrendelő részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényeiről, mely/melyek a megrendelőt a szerződésszegés jogkövetkezményeként megilletik.

7.10. Amennyiben kötbér felszámítására sor kerül, arról a megrendelő ún. kötbérszámlát állít ki, melyet a szállító köteles 30 napon belül megfizetni.

**8. Vis maior**

8.1. Vis maior-on a felek ellenőrzési képességét meghaladó körülményeket kell érteni, beleértve, de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó,
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a szállító alkalmazottaira terjed ki,
* természeti katasztrófa.

8.2. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban (elsősorban faxon) értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetbenaz odatartozó határidő meghosszabbodik a vis maior időtartamával, melyről a felek előzetesen egyeztetnek.

8.3. Ha vis maior körülmény bekövetkezett, mindkét fél, de különösen a szállító köteles törekedni a szerződésből eredő kötelezettségeinek folytatólagos teljesítésére, amennyire az ésszerűen elképzelhető.

**9. Szerződésmódosítás**

9.1. A szerződést mindkét fél belegyezésével kizárólag a Kbt. 141. §-ában foglaltak alapján írásban lehet módosítani.

9.2. Nem minősül a szerződés módosításának a felek nyilvántartott adataiban, így különösen a székhelyében, képviselőiben, bankszámla számában, adószámában, továbbá jelen szerződésben meghatározott képviselői személyében bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

9.3. Nem minősül szerződésmódosításnak az az eset sem, ha a megrendelő jelen szerződés 1.2. pontja alapján a keretösszeget 10%-kal megemeli.

**10. Érvényesség, részleges érvénytelenség**

Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.

**11. A szerződés megszűnése**

11.1. Jelen szerződés megszűnik jelen szerződés 2.2. pontjában foglaltak szerint.

11.2. A szerződés közös megegyezéssel bármikor megszüntethető.

11.3. A szerződés 11.1. és 11.2. pontja szerinti megszűnésén túlmenően a Szerződő Felek a szerződést azonnali hatállyal, egyoldalú jognyilatkozattal is megszüntethetik, ha

* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis;
* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni.

11.4. A megrendelő jogosult a szerződést azonnali hatállyal, egyoldalú jognyilatkozattal is megszüntetni, ha

* a szállító bármely megrendelés teljesítését megtagadja;
* a szállító késedelme bármely megrendelés esetében eléri a 10 napot;
* a szállítóra kiszabott késedelmi kötbér értéke meghaladja jelen szerződés 1.1. pontjában szereplő nettó keretösszeg 5%-át;
* a szállítóra kiszabott hibás teljesítési kötbér értéke elérte jelen szerződés 1.1. pontjában szereplő nettó keretösszeg 10%-át;
* az ún. egyéb informatikai termékek és/vagy kellékanyagok számlázásánál a szállító a vállaltnál kisebb kedvezményt biztosít;
* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a szerződés megkötését követően jut a megrendelő tudomására, hogy a szállító tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból;
* a szállítóról a szerződés teljesítése során derül ki, hogy nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek;
* a szállító nem biztosítja a Kbt. 138. §-ban foglaltak betartását, vagy a szállítóként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;
* a szállító jelen szerződésben meghatározott és vállalt kötelezettségeit ismételten nem teljesítette, s erre a megrendelő határidő tűzésével felszólította és a határidő eredménytelenül telt el;
* a szállító az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a szállító fizetésképtelenségét a bíróság a vonatkozó jogszabályok alapján megállapítja;
* a szállító végelszámolását az erre jogosult szerv elhatározza.

11.5. A megrendelő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel;
* a szállító közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel.

11.6. Bármelyik fél által történő felmondás esetén a fizetések a felmondási idő lejártáig, illetőleg a szerződés hatályának megszűnéséig nyújtott szolgáltatásokért teljesítendők, s a felek egymással elszámolnak.

**12. Alkalmazandó jog**

Jelen szerződést Magyarország jogrendje szerint kell értelmezni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.,
* a Kbt.

**13. Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntése tekintetében a Szerződő Felek a polgári perrendtartásról szóló 2016. évi CXXX. törvény általános szabályai szerint járnak el.

**14. Képviselet**

14.1. Megrendelő részéről a teljesítési igazolás kiállítására jogosult:

Név: ………………………………………….

E-mail: ………………………………………..

Tel: …………………………………………….

Telefax: ………………………………………..

*[Szerződéskötéskor kerül kitöltésre]*

14.2. Szállító képviselője/képviselői:

Név: Pásztor László

E-mail: kozbeszerzes@imgsolution.hu

Tel: 06 1 700 0667

Telefax: 06 1 700 0668

**15. Egyéb**

15.1. Jelen szerződésben számlafizetőként meghatározott intézmények nevében a megrendelő vállal kötelezettséget, azonban a számlafizető az adott megrendeléssel érintett intézmény. Az intézményeket évenként megillető keretösszeget az Ajánlati Dokumentáció tartalmazza. Jelen szerződésben feltüntetett intézmények tekintetében csak az Ajánlati dokumentációban említett keretösszegig teljesíthető szállítás.

15.2. A következő dokumentumok – jelen szerződésben említett mellékleten kívül – a szerződés elválaszthatatlan részét képezik és ezzel együtt kezelendők:

* az eljárást megindító ajánlattételi felhívás,
* Ajánlati Dokumentáció,
* szállító ajánlata.

15.3. A fenti dokumentumok és a szerződés egymást elválaszthatatlanul értelmezik, azaz amennyiben a jelen szerződés és a fenti dokumentumok tartalma között ellentmondás van, akkor a jelen szerződés az irányadó. A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadók.

15.4. Jelen szerződés 5 (öt) db egymással szó szerint megegyező példányban készült. A szerződés 3 (három) db eredeti példánya a megrendelőt és 2 (kettő) eredeti példánya pedig a szállítót illeti meg.

15.5. Alulírott felek a jelen szerződést akaratukkal megegyezőnek találták, és jóváhagyólag aláírták.

Budapest, 2018. …………………………..

|  |  |
| --- | --- |
| ……………………………………..  Megrendelő  Budapest Főváros VII. ker. Erzsébetvárosi Polgármesteri Hivatal  Dr. Gotthard Gábor jegyző | …………………………………………  Szállító  IMG Solution Korlátolt Felelősségű Társaság  Szentgyörgyi Gábor |

###### Megrendelő részéről pénzügyi ellenjegyezés:

………………………………………..

Fitosné Z. Zsuzsanna

Pénzügyi irodavezető

|  |  |
| --- | --- |
| ……………………………………..  Számlafizető  Erzsébetvárosi Kópévár Óvoda | …………………………………………  Számlafizető  Erzsébetvárosi Nefelejcs Óvoda |

|  |  |
| --- | --- |
| ……………………………………..  Számlafizető  Erzsébetvárosi Brunszvik Teréz Óvoda | …………………………………………  Számlafizető  Erzsébetvárosi Bóbita Óvoda |

|  |  |
| --- | --- |
| ……………………………………..  Számlafizető  Erzsébetvárosi Magonc Óvoda | …………………………………………  Számlafizető  Erzsébetvárosi Dob Óvoda |

|  |  |
| --- | --- |
| ……………………………………..  Számlafizető  Erzsébetvárosi Csicsergő Óvoda | …………………………………………  Számlafizetők részéről kötelezettségvállaló  Budapest Főváros VII. ker. Erzsébetvárosi Polgármesteri Hivatal  Dr. Gotthard Gábor jegyző |

###### Számlafizetők részéről pénzügyi ellenjegyezés:

………………………………………..

Fitosné Z. Zsuzsanna

Pénzügyi irodavezető